**Zápisnica a uznesenia zo zasadania**

**obecného zastupiteľstva zo dňa 29.06.2023**

**--------------------------------------------------------------------------------------------------**

**Prítomní** : Pavol Jurko

Gabriela Dudášová

Ing.Slávka Sabolová

Viliam Jurko

Mgr.Marek Fatľa

JUDr.Marek Kmec

Ing.Martin Macák

(príloha prezenčná listina)

Začiatok: o 19.00 hod.

Koniec: o 20.45 hod.

**Program :**

1. Otvorenie, schválenia a doplnenie programu
2. Voľba zapisovateľa, overovateľov zápisnice.
3. Kontrola prijatých uznesení a správa o činnosti
4. Schválenie faktúry od spoločnosti REMOZA s.r.o.
5. Záverečný účet obce za rok 2022.
6. Úprava rozpočtu - rozpočtové opatrenie č. 3/2023.
7. Zámer, úprava vstupu na cintorín a vedľajší pozemok
8. Odsúhlasenie započítania vzájomných investícií a pohľadávok s 1.FC Tatran Prešov
9. Odkúpenie vlečky – staré koľajisko za 1 euro
10. Zmluva o prenájme futbalového štadióna
11. Zmluva so spoločnosťou PPMR s.r.o.
12. Zmena interného predpisu o prenájme strojov a zariadení na území obce Ličartovce
13. Záver – voľná rozprava.

**Bod č. 1 – Otvorenie.**

Starosta obce privítal prítomných poslancov, občanov obce a skonštatoval, že sa zišli 6 zo 7– ich poslancov, čo znamená, že OZ je uznášaniaschopné. Následne prítomných poslancov oboznámil s programom obecného zastupiteľstva.

Starosta obce predniesol návrh na doplnenie programu :

**Bod. č. 13.** Projektová dokumentácia Materská škola

**Bod. č. 14 –** Záver, voľná rozporava

**Pôvodný Bod č. 13** sa mení na **Bod č. 14**

**Hlasovanie:** Poslanci následne hlasovali za takto doplnený program s tým, že všetci prítomní poslanci hlasovali v **pomere za/zdržal sa/proti - 6/0/0**

K bodu bolo prijaté :

**Uznesenie č. 41/06/2023**

Obecné zastupiteľstvo v  Ličartovciach **v uznesení číslo 41/06/2023**

* **S c h v a ľ u j e :**

**-** Doplnenýprogram zasadnutia OZ v Ličartovciach konaného dňa 29.06.2023nasledovne:

**Program :**

1. Otvorenie, schválenia a doplnenie programu
2. Voľba zapisovateľa, overovateľov zápisnice.
3. Kontrola prijatých uznesení a správa o činnosti
4. Schválenie faktúry od spoločnosti REMOZA s.r.o.
5. Záverečný účet obce za rok 2022.
6. Úprava rozpočtu - rozpočtové opatrenie č. 3/2023.
7. Zámer, úprava vstupu na cintorín a vedľajší pozemok
8. Odsúhlasenie započítania vzájomných investícií a pohľadávok s 1.FC Tatran Prešov
9. Odkúpenie vlečky – staré koľajisko za 1 euro
10. Zmluva o prenájme futbalového štadióna
11. Zmluva so spoločnosťou PPMR s.r.o.
12. Zmena interného predpisu o prenájme strojov a zariadení na území obce Ličartovce
13. Projektová dokumentácia Materská škola
14. Záver – voľná rozprava.

Ličartovce dňa 29.06.2023 .................................... Pavol Jurko

starosta obce

**Bod č. 2 – Voľba zapisovateľa a overovateľov zápisnice**

Starosta obce navrhol aby:

- zapisovateľom na zasadnutí OZ konaného dňa 29.06.2023 bola: Lenka Štofková

- overovateľmi zápisnice na zasadnutí OZ konaného dňa 29.06.2023 boli:

Ing. Slávka Sabolová, Gabriela Dudášová

**Hlasovanie:** Poslanci následne hlasovali za predložený návrh. Všetci prítomní poslanci hlasovali v pomere **za/zdržal sa/proti - 6/0/0.**

K bodu bolo prijaté :

**Uznesenie č. 42/06/2023**

Obecné zastupiteľstvo v Ličartovciach **v uznesení číslo 42/06/2023**

* **S c h v a ľ u j e:**

- zapisovateľom na zasadnutí OZ konaného dňa 29.06.2023 bola: Lenka Štofková

- overovateľmi zápisnice na zasadnutí OZ konaného dňa 29.06.2023 boli:

Ing. Slávka Sabolová, Gabriela Dudášová

Ličartovce dňa 29.06.2023 ................................ Pavol Jurko

starosta obce

**Bod č.3** -  **Kontrola prijatých uznesení a správa o činnosti**

Predkladá: Pavol Jurko, starosta obce

Obecný úrad si určil najväčšie problémy v obci a tie bude následne riešiť. Odkanalizovane východnej časti obce. Prípravné práce, ako určenie množstva prípojok v danej lokalite, spôsob projektovania a jednotlivá postupnosť prevedených prác. Súčasť dobudovania kanalizácie je aj vysporiadanie.

Chcem podotknúť že Obecný úrad pracuje na ukončení územného plánu, vysporiadanie dvoch ulíc, súbežne riešime stavebné povolenie pre kanalizáciu a pre CVČ kde boli ukončené projektové veci a nasleduje žiadosť na európske fondy.

Ďalšia budova v poradí na rekonštrukciu je budova škôlky. Budova bola rekonštruovaná v r. 2012. Po energetickej kríze EU nastavila veľmi prísne predpisy pre zníženie energetickej náročnosti. Tento cieľ sa nám s budovou škôlky nepodarí naplniť iba pri komplexnej rekonštrukcii. Škôlka pôjde do rekonštrukcie cez plán obnovy a navýšenia kapacít materských škôl.

Priebežne úrad dal vypracovať znalecký posudok pre Džubikov dom. Súdny znalec Pavel Jurko. Po doručení znaleckého posudku, bude vypracovaná ponuka na odkúpenie predmetného pozemku.

Obecný úrad objavil faktúry po bývalom vedení , ktoré neboli rozpočtované a ani schválené OZ. Vzhľadom na to aby nevznikali ďalšie finančné výdaje, Obecný úrad predloží faktúry na schválenie poslancom a po schválení ich uhradí. Obecný právnik pripravil uznesenie z ktorého je jasné že všetci poslanci konajú tak aby obci nevznikali ďalšie náklady s predmetnou faktúrou.

Bol podaný podnet na prokuratúru, ktorá sa **dožaduje kontroly procesu územného** plánu. zmeny a doplnky č 2. Obecný Úrad pripravil dokumentáciu pre prokurátora. Dokumentácia nie je kompletná nakoľko Územný plán je stále v procese a momentálne sa nachádza na OÚ na odbore životné prostredie.

Chcem poprosiť širokú verejnosť aby sa zdržiavala takých procesov ako sú inšpekčné kontroly zo stavebných úradov**. A dôvod** – kontroly budú prevodné min. na celej ulici. Podľa nového stavebného zákona, si dovolím tvrdiť že na každom dvore nájdem nepriznané stavby, studne, ploty, priľahlé stavby, atď....“nerobte si zle, nikoho to nikam neposunie.“

Obecné zastupiteľstvo v  Ličartovciach

* **B e r i e n a  v e d o m i e :**
* Stav plnenia uznesení a správu o činnosti zo zasadnutia Obecného zastupiteľstva obce Ličartovce .

Ličartovce dňa 29.06.2023 ................................ Pavol Jurko

starosta obce

**Bod č.4** - **Schválenie faktúry od spoločnosti REMOZA s.r.o.**

V tomto bode programu starosta obce Pavol Jurko informoval poslancov obecného zastupiteľstva o faktúre č. F230004 na sumu 9.360€ vystavenej obchodnou spoločnosťou REMOZA s.r.o. za výrobu a montáž prejazdových roštov – chodník Valal. Starosta Pavol Jurko ďalej informoval, že táto faktúra bola zaúčtovaná z dôvodu, že výrobu a montáž prejazdových roštov si dňa 07.11.2022 na základe objednávky č. 185/2022 objednala u predmetnej obchodnej spoločnosti bývalá starostka obce Ing. Mária Ščepitová. O tejto skutočnosti starosta obce Pavol Jurko až do dňa zaslania predmetnej faktúry vedomosť nemal, tieto práce (výroba a montáž prejazdových roštov) neboli schválené predchádzajúcim obecným zastupiteľstvom. Vzhľadom na to, že dané práce – prejazdové rošty boli riadne vyrobené a osadené, ako i vzhľadom na to, že Obec Ličartovce na základe objednávky zo dňa 07.11.2022 si toto dielo riadne a za stanovenú sumu riadne objednala, ako i z dôvodu, aby obci nevznikali ďalšie náklady v prípade podania žaloby na zaplatenie sumy 9.360 € zo strany obchodnej spoločnosti REMOZA s.r.o. (náklady na zaplatenie 8% úroku z omeškania ročne, náklady na zaplatenie trov konania z titulu súdneho poplatku a trov právneho zastúpenia), starosta obce Pavol Jurko predniesol návrh uznesenia, aby úhrada danej faktúry bola vyplatená z prostriedkov rezervného fondu. Prednesený návrh uznesenia poslanci schválili.

**Hlasovanie:** Poslanci následne hlasovali za predložený návrh. Všetci prítomní poslanci hlasovali v pomere **za/zdržal sa/proti - 6/0/0.**

K bodu bolo prijaté :

**Uznesenie č. 43/06/2023**

Obecné zastupiteľstvo v Ličartovciach **v uznesení číslo 43/06/2023**

* **S c h v a ľ u j e:**
* Úhradu faktúry č. F230004 na sumu 9 360 eur od spoločnosti REMOZA s.r.o. za výrobu a montáž prejazdových roštov na ,,chodník Valal“ z prostriedkov rezervného fondu.

Ličartovce dňa 29.06.2023 .................................. Pavol Jurko

starosta obce

**Bod č.5 - Záverečný účet obce za rok 2022.**

Predsedníčka finančnej komisie prečítala správu z finančnej komisie zo dňa 27.06.2023, kde bol prerokovaný záverečný účet obce za rok 2022. Celkové hospodárenie obce spolu s finančnými operáciami upravené o nevyčerpané prostriedky zo ŠR je 28 568,74 EUR. Tieto finančné prostriedky navrhujem použiť na tvorbu rezervného fondu.

Hlavný kontrolór obce dal kladné stanovisko k záverečnému účtu a účtovná závierka za rok 2022 bola riadne overená audítorom.

Finančná komisia odporúča OZ záverečný účet obce za rok 2022 schváliť.

Správa z finančnej komisie, stanovisko hlavného kontrolóra a správa o uverení účtovnej závierky za rok 2022 tvoria prílohu tejto zápisnice.

**Hlasovanie:** Poslanci následne hlasovali za predložený návrh. Všetci prítomní poslanci hlasovali v pomere **za/zdržal sa/proti - 6/0/0.**

K bodu bolo prijaté :

**Uznesenie č. 44/06/2023**

Obecné zastupiteľstvo v Ličartovciach **v uznesení číslo 44/06/2023**

**A: B e r i e n a  v e d o m i e :**

* správu hlavného kontrolóra a stanovisko k Záverečnému účtu za rok 2022.

**B: B e r i e n a  v e d o m i e :**

* správu audítora za rok 2022.

**C: S c h v a ľ u j e:**

* Záverečný účet obce za rok 2022 a celoročné hospodárenie **bez výhrad.**

**D: S c h v a ľ u j e:**

* použitie prebytku rozpočtového hospodárenia na tvorbu rezervného fondu vo výške **28 568,74** EUR.

Ličartovce dňa 29.06.2023 ................................ Pavol Jurko

starosta obce

**Bod č.6 - Úprava rozpočtu - rozpočtové opatrenie č. 3/2023.**

Predkladá: Obec Ličartovce, Finančná komisia

Predsedníčka finančnej komisie Ing. Slávka Sabolová prečítala Správu zo zasadnutia č.2 finančnej komisie konanej dňa 27.06.2023. Stanovisko finančnej komisie: odporúča obecnému zastupiteľstvu schváliť rozpočtové opatrenie č.3. Rozpočtové opatrenia tvoria samostatnú prílohu tejto zápisnice.

**Hlasovanie:** Poslanci následne hlasovali za predložený návrh. Všetci prítomní poslanci hlasovali v pomere **za/zdržal sa/proti - 6/0/0.**

K bodu bolo prijaté :

**Uznesenie č. 45/06/2023**

Obecné zastupiteľstvo v Ličartovciach **v uznesení číslo 45/06/2023**

* **S c h v a ľ u j e:**
* Rozpočtové opatrenie č. 3/2023 a celkovú úprava rozpočtu v príjmovej a výdavkovej časti navýšenie o sumu 32 560,29 eur na sumu 731 344,59 eur.

Ličartovce dňa 29.06.2023 ............................... Pavol Jurko

starosta obce

**Bod č.7 - Zámer, úprava vstupu na cintorín a vedľajší pozemok**

Starosta predniesol návrh, kde pani Maľariková žiada prehodnotiť vstup na miestny cintorín. Podľa jej návrhu by bol vstup na cintorín oveľa pohodlnejší a ich pozemok, ktorý susedí na juhozápadnej strane by taktiež dostal podstatne lepší vstup. Žiadosť o zámenu pozemkov podľa priloženého návrhu a výpisu katastra.

**Hlasovanie:** Poslanci následne hlasovali za predložený návrh. Všetci prítomní poslanci hlasovali v pomere **za/zdržal sa/proti - 6/0/0.**

K bodu bolo prijaté :

**Uznesenie č. 46/06/2023**

Obecné zastupiteľstvo v Ličartovciach **v uznesení číslo 46/06/2023**

* **S c h v a ľ u j e:**
* zámer zámeny obecných pozemkov ktoré susedia s miestnym cintorínom podľa priložených príloh. Ďalej schvaľuje vypracovanie geometrických plánov pre presné určenie výmery predmetnej zámeny. OZ schvaľuje všetky predmetné zmeny a finančné výdaje spojené s predmetnou zámenou na účet žiadateľa t,j, p. Maľariková.

Ličartovce dňa 29.06.2023 ............................... Pavol Jurko

starosta obce

**Bod č.8 - 8. Odsúhlasenie započítania vzájomných investícií a pohľadávok s 1.FC Tatran Prešov**

Predkladá: Pavol Jurko, starosta obce

Odsúhlasenie započítania vzájomných investícii a pohľadávok s FC Tatran a.s.

Započítavajú sa práce prevedené na futbalovom štadióne v Ličartovciach tak, aby bol schválený S.F.Z. pre ligové zápasy druhej futbalovej ligy. Preinvestovaných bolo

24 443,04 eur a do hracej plochy bolo preinvestovaných minimálne 7 393,20eur. Spolu bolo preinvestovaných 31 643,04 euro. Pohľadávka nájomného je spolu 7200 eur.

**Hlasovanie:** Poslanci následne hlasovali za predložený návrh. Všetci prítomní poslanci hlasovali v pomere **za/zdržal sa/proti - 6/0/0.**

K bodu bolo prijaté :

**Uznesenie č. 47/06/2023**

Obecné zastupiteľstvo v Ličartovciach **v uznesení číslo 47/06/2023**

* **S c h v a ľ u j e:**
* vzájomné započítanie pohľadávky za nájomné v celkovej výške 7 200 eur so spoločnosťou 1. FC Tatran Prešov.

Ličartovce dňa 29.06.2023 ................................ Pavol Jurko

starosta obce

**Bod č.9 -** **Odkúpenie vlečky – staré koľajisko za 1 euro**

Predkladá: Obec Ličartovce

Obecný úrad navrhuje odsúhlasiť kúpu dvoj- koľajiska s podvalmi z dôvodu naplnenia zámeru rozvoja obce. Odsúhlasenie je potrebné pre ďalšie jednanie so železnicami, nakoľko zrušenie koľajiska je veľmi náročný proces, ktorý zahŕňa odsúhlasenie z ministerstva a následné demontovanie výhybiek, vstup do systému Siemens ktoré je odhadované na min. 20 000 eur.

Pre ŽSR máme pripravené žiadosti na odsúhlasenie. Pokiaľ dosiahneme kladné vyjadrenie môžeme s 95% istotou tvrdiť že predmetná kúpa bude zisková.

**Hlasovanie:** Poslanci následne hlasovali za predložený návrh. Všetci prítomní poslanci hlasovali v pomere **za/zdržal sa/proti - 6/0/0.**

K bodu bolo prijaté :

**Uznesenie č. 48­/06/2023**

Obecné zastupiteľstvo v Ličartovciach **v uznesení číslo 48/06/2023**

* **S c h v a ľ u j e:**

- zámer odkúpenie kompletného diela tzv. vlečka koľajiska ďalej „Vlečka“ ktorá smeruje z vlakového nástupišťa Ličartovce až k elektrickej rozvodni. Predmetom kúpy je dielo nachádzajúce sa na parcele č.653, č.581 a č.936.

Ličartovce dňa 29.06.2023 ................................. Pavol Jurko

starosta obce

**Bod č.10 - Zmluva o prenájme futbalového štadióna**

Obecný úrad predkladá návrh na schválenie Zmluvy o prenájme futbalového štadióna pre 1. FC Tatran Prešov. Návrh zmluvy bol zverejnený na úradnej tabuli obce.

**Hlasovanie:** Poslanci následne hlasovali za predložený návrh. Všetci prítomní poslanci hlasovali v pomere **za/zdržal sa/proti - 6/0/0.**

K bodu bolo prijaté :

**Uznesenie č. 49­/06/2023**

Obecné zastupiteľstvo v Ličartovciach **v uznesení číslo 49/06/2023**

* **S c h v a ľ u j e:**
* splnomocnenie pre starostu obce k podpísaniu nájomnej zmluvy medzi 1.FC Tatran Prešov a.s., a obcou Ličartovce .

Ličartovce dňa 29.06.2023 ................................ Pavol Jurko

starosta obce

**Bod č.11 -** **Zmluva so spoločnosťou PPMR s.r.o.**

Obecný úrad predkladá návrh na schválenie Zmluvy o prenájme priestorov v miestnej škôlke pre obchodné účely. V daných priestoroch boli namontované podružné merače. Návrh zmluvy bol zverejnený na úradnej tabuli obce.

**Hlasovanie:** Poslanci následne hlasovali za predložený návrh. Všetci prítomní poslanci hlasovali v pomere **za/zdržal sa/proti - 6/0/0.**

K bodu bolo prijaté :

**Uznesenie č. 50­/06/2023**

Obecné zastupiteľstvo v Ličartovciach **v uznesení číslo 50/06/2023**

* **S c h v a ľ u j e:**
* splnomocnenie pre starostu obce k podpísaniu nájomnej zmluvy medzi spoločnosťou PPMR s.r.o. o prenájme priestorov pre obchodné účely a obcou Ličartovce .

Ličartovce dňa 29.06.2023 .................................. Pavol Jurko

starosta obce

**Bod č.12 - Zmena interného predpisu o prenájme strojov a zariadení na území obce Ličartovce**

Obecný úradpredkladá návrh zmeniť poplatky za prenájom strojov a doplniť jednotlivé poplatky tak aby boli jednoducho zrozumiteľné obyvateľmi obce Ličartovce.

V predmetnom internom predpise dochádza k doplneniu poplatkov za využívanie traktora a prenájom pivných setov v sume 5 eur za 1 pivný set a 5 eur za 1 odvoz traktorom.

**Hlasovanie:** Poslanci následne hlasovali za predložený návrh. Všetci prítomní poslanci hlasovali v pomere **za/zdržal sa/proti - 6/0/0.**

K bodu bolo prijaté :

**Uznesenie č. 51­/06/2023**

Obecné zastupiteľstvo v Ličartovciach **v uznesení číslo 51/06/2023**

* **S c h v a ľ u j e:**
* interný predpis 002/06/2023/IP o prenájme strojov a zariadení.

Ličartovce dňa 29.06.2023 .................................. Pavol Jurko

starosta obce

**Bod č.13 - Projektová dokumentácia Materská škola**

Predkladá: starosta obce

Projektová dokumentácia materskej školy je nevyhnutná pre zníženie energetickej náročnosti. Podľa projektových manažérov musíme celú budovu naprojektovať, v opačnom prípade nesplníme podmienky danej výzvy a nemôžme sa uchádzať o peniaze z operačných programov. Projektová dokumentácia musí byť kompletná na celú budovu a jej cena sa odhaduje na 21 000 eur. Pokiaľ by projekt a následne žiadosť o nenávratné finančné zdroje bola neúspešná, nemôžme povedať že to bolo zbytočné nakoľko 70% projektu vieme použiť. V súčasnosti je nevyhnutné pripraviť projekt, nakoľko priestory materskej škôlky majú dlhodobé problémy s vykurovaním, nepretržitou tvorbou plesní po celej budove a s tým spojené vysoké náklady na prevádzkovanie tejto budovy. Materská škôlka je permanentne dotovaná obcou cca 5 000 euro mesačne a viac. Verím tomu že nám ide o komplexné riešenie daného problému. Žiadne kozmetické úpravy nám budovu neopravia a posledná rekonštrukcia bola v r. 2012 od vtedy sa v materskej škole preinvestovalo na kozmetické úpravy a drobné či väčšie závady, niekoľko násobne viac ako 20 000 eur. Pred 4 rokmi min 20 000 eur do interných priestorov. Vážený poslanci prehodnoťte čo by bolo pre obec podstatne výhodnejšie. Každý rok posielať deti do neopravenej škôlky , a čakať čo zasa vypadne, alebo podstúpiť kroky ktoré nás prenesú v rekonštrukcii do dimenzii 21 storočia.

**Hlasovanie:** Poslanci následne hlasovali za predložený návrh. Všetci prítomní poslanci hlasovali v pomere **za/zdržal sa/proti - 6/0/0.**

K bodu bolo prijaté :

**Uznesenie č. 52­/06/2023**

Obecné zastupiteľstvo v Ličartovciach **v uznesení číslo 52/06/2023**

* **S c h v a ľ u j e:**
* výdaje v celkovej hodnote do 25 000 eur na projektovú dokumentáciu materskej školy potrebnú pre vypísanie žiadostí na projekt zníženie energetickej náročnosti a navýšenie kapacít materských škôl z prostriedkov rezervného fondu.

Ličartovce dňa 29.06.2023 .................................. Pavol Jurko

starosta obce

**Bod č.14 – Záver – voľná rozprava.**

Diskusia:

p. Š. Sedláková: Kde sa rozšíria kapacity a kde sa odsťahuje Obecný úrad?

Odpoveď starosta obce: Je potrebné rozšíriť kapacitu v MŠ – vytvoriť nové miesta pre deti, znížiť energetickú náročnosť budovy zabudovaním fotovoltaiky. Obecný úrad by sa mal presťahovať do priestorov ZŠ, kde je údržba. Pre údržbu budú priestory vytvorené na futbalovom ihrisku.

p. Š. Sedláková: Prečo má nad územným plánom dozor prokurátor a kto dal podnet?

Odpoveď starosta obce: Proces ÚP má postupnosť, dozor robí p. Imrich. Prokuratúra sa zaujíma správnosť procesu ÚP. Čo sa týka podnetu to nebudeme rozoberať.

p. Š. Sedláková: Stavebný úrad nekoná, ak niekto nepostupuje podľa zákona:

Odpoveď starosta obce: Obec postupuje podľa stavebného zákona, ale starosta nemá výkonnú moc.

p. Š. Sedláková – firma Virkon ide rozširovať priemyselnú zónu? Konanie bolo zastavené a teraz sa rozbehlo nanovo?

Odpoveď starosta obce: Predmetné budovy prešli cez proces EIA. V tej časti obce je projektovaná priemyselná zóna. Firma Virkon už pred asi 6 rokmi vysvetľovala občanom svoj zámer s predmetnou zónou.

p. I. Molnár – Polícia by mala zabraňovať prejazdu kamiónov cez obec. Je potrebné dať značku zákaz prejazdu cez obec.

Odpoveď starosta: Osadenie značiek nie je v kompetencii obce. Obec môže požiadať políciu o sprísnenie kontroly.

p. I. Molnár: Čo sa stalo so stromom na cintoríne a pri autobusovej zastávke?

Odpoveď starosta: Strom na cintoríne preverím. Strom pri autobusovej zastávke spadol sám. Bol celý prehnitý.

p. I. Molnár: Je potrebné opraviť autobusové zastávky, reklamovať vpuste, vyčistiť upchatý kanál, opraviť zdeformovaný stĺp, zakryť dieru pri ceste.

Odpoveď starosta: Obec plánuje zriadiť sociálny podnik a zamestnať ľudí, ktorí budú robiť bežnú údržbu v obci. Momentálne má obec 1 zamestnanca, ktorý všetko nemôže zvládať.

p. I. Molnár: Ako riešiť odvoz orezaných kríkov a stromov?

Odpoveď starosta: Je potrebné kontaktovať obecný úrad, ktorý odvoz zabezpečí.

p. I. Molnár: Je potrebné opraviť dopravné značenie v obci a dať názvy ulíc.

Odpoveď starosta obce: Obec rieši dopravné značenie bočný ulíc, hlavnú cesty značiť nemôže. Obecný úrad do budúcna uvažuje o zavedení názvy ulíc.

p. A. Kmec: Čo sa stalo s Ličartovským futbalom? Kde bude kanalizácia?

Odpoveď starosta obce: Futbalisti sa odhlásili zo súťaže, nemal kto hrať. Čo sa týka kanalizácie projektanti zisťujú čo bude najlepšie.

p. J. Kmec – Na zberný dvoj bola navezená zemina, suť z chodníka. Ako sa to vyriešilo?

Treba dať podnet a riešiť, alebo dať k náhrade bývalému vedeniu. Kde sú kamery a fotopasce?

Odpoveď starosta obce: Obec chce rozšíriť kamerový systém, rozmiestniť kamery na začiatok dediny.

Po ukončení programu starosta obce poďakoval prítomným za účasť a zasadnutie obecného zastupiteľstva ukončil.

............................ Pavol Jurko

starosta obce

Overovatelia zápisnice: Ing.Slávka Sabolová …………........……..

Gabriela Dudášová ……………........…..